User:Fheim macuha/sandbox

Mayroong mag-inang nakatira sa isang kubo. Simple lang ang kanilang pamumuhay at nais ni Aling Rosa na maging maayos ang pag-uugali ng kanyang anak na si Pina. Tamad ito at hindi maasahan sa gawaing bahay. Nang minsang nagkasakit ang kanyang nanay at kailangan nyang magluto, imbis na hanapin ang sandok ay panay tanong si Pina. Ang mga bagay na nasa kanyang harapan ay hindi pa nya makita at halos lahat ng iutos sa kanya ay hindi nya makita dahil sa kanyang katamaran. Nainis si Aling Rosa dahil sa pag uugali ng anak na si Pina kayat nasigawan nya ito at napagalitan. Nasabi ni Aling Rosa kay Pina na sana magkaroon sya ng maraming mata ng makita nito ang lahat ng kanyang hinahanap upang di na sya magtanong pa. Kaya't umalis si Pina ng masama ang loob dahil sa sinabi ni Aling Rosa. Simula ng umalis si Pina sa kanilang bahay hindi na nya ito nkita pa.

Hanggang sa isang araw ay may napansin si Aling Rosa na mayroong tumubong halaman sa kanilang bakuran at marami itong mata. Kaya't naalala nya dito ang kanyang anak na si Pina dahil sa kanyang sinabi bago ito umalis ng bahay. Batid nyang nagkatotoo ang kanyang sinabi kay Pina hanggang sa tinawag nila ang tumubong bunga ng Pinya bilang pag alala sa anak nyang si Pina.